སློབ་གྲྭ་འདི་ད་དུང་འཆར་འགོད་དཔར་རིས་ལྟར་ལེགས་འགྲུབ་བྱུང་མེད་ཀྱང་།བུའི་ཉལ་ཁང་དང་བུ་མོའི་ཉལ་ཁང་།དགེ་རྒན་གྱི་ལས་ཤག་དང་།ལས་བྱེད་ཀྱི་ལས་ཤགདེ་བཞིན་སློབ་ཁང་དང་ཡིག་ཚང་བཅས་ཡོངས་སུ་འགྲུབ་འདུགགསར་འགོད་པ་ཏཱ་ལའི་བླ་མ་མཐོ་སློབ་བོད་ཡིག་སྡེ་ཚན་གསར་འཛུགས་ཀྱི་འགན་འཛིན་དང་དགེ་རྒན་གཅིག་ལྕོགས་བློ་བཟང་རྒྱལ་མཚན་ལགས་ཀྱི་གམ་དུ་བཅར་ཏེ།སློབ་གྲྭའི་སྐོར་ངོ་སྤྲོད་གནང་རྒྱུར་རེ་བ་ཞུས་དོན་ལྟར་ཁོང་གིས་གསུངས་དོན།ད་ཆར་སློབ་གྲྭ་འདིར་སྡེ་ཚན་ཁག་བཞི་ཡོད།༢༠༠༨ལོར་གསར་འཛུགས་གནང་བའི་དམའ་རིམ་དགེ་རྒན་འོས་སྦྱོང་དང་།བོད་ཡིག་སྡེ་ཚན།གློག་ཀླད་སྡེ།སྔོན་འགྲོའི་དགེ་རྒན་འོས་སྦྱོང་སྡེ་ཚན་གཅིག་བཅས་ཡོད།ད་ཆར་དགེ་རྒན་འོས་སྦྱོང་དང་གློག་ཀླད།བོད་ཡིག་སྡེ་ཚན་བཅས་ལ་ཁྱོན་བསྡོམས་སློབ་ཕྲུག་༡༡༧ཙམ་ཡོད།བོད་ཡིག་སྡེ་ཚན་ནང་འཛིན་གྲྭ་བཅུ་བ་དང་བཅུ་གཉིས་ཐོན་མཁན་ཚོ་བསྡུ་རྒྱུའི་གསལ་བསྒྲགས་བྱས་ཡོད་ཀྱང་།དངོས་སུ་ཐོ་འགོད་བྱེད་མཁན་༢༤དང་།ཆ་རྐྱེན་ཚང་བ་༡༠ཙམ་ལས་བྱུང་ཡོད་པ་མ་རེད།གློག་ཀླད་སྡེ་ཚན་དང་།དགེ་རྒན་འོས་སྦྱོང་སྡེ་ཚན་བཅས་ལ་འཛུལ་མཁན་མང་པོ་འདུགཅེས་གསུངས་སོང་།